Hou jou grense daar | Netwerk24
Deur Stephan Joubert 25 September 2019 00:00
Gesonde grense om jou is noodsaaklik. Dit skep veiligheid, maar bied ook die nodige ruimte vir jou eie privaatheid.
Die Bybel waarsku ons teen dwase wat nie sulke goeie grense in hul lewe het nie en ook geen begrip of respek vir ander mense s’n het nie. Hulle sê en doen wat hulle wil en ook wanneer hulle wil. Hul woedebuie en goor gedrag is wyd en syd bekend.
Goeie grense om jou keer dat sulke mense jou ruimte ongenooid binnedring. Dit keer ook dat jy hul dwaashede beantwoord met ewe dwase woorde of gedrag. Of dat jy al jou tyd opgebruik om met hulle te probeer redekawel. Nooit laat jy afbrekende of kru mense toe in die private ruimte van jou lewe nie.
Ja, jy is altyd vriendelik en toeganklik, maar dit beteken nie jy is alles vir almal nie. Jy is juis doeltreffend vir die Here omdat jy sulke grense daargestel het, nie omdat jy grensloos is nie.
Meer oor: Stephan Joubert | Goeie Nuus | Sielsgoed | Godsdiens